Српски језик и књижевност

Наставна област: Народна књижевност

Наставна јединица: Народна епска песма „Бој на Мишару“

**Народна епска песма**

**„Бој на Мишару“**

**Књижевни род:** Епика

**Књижевна врста:** Епска песма

Песма припада циклусу за ослобођење Србије од Турака.

Вук Караџић је песму највероватније забележио од Филипа Вишњића.

Пажљиво прочитајте песму.  
  
Песма говори о једној од првих победа устаника у Првом српском устанку. У њој је сликовито представлјен лик Кулинове каде и истакнуто херојство српских устаника у боју на Мишару.

Какве вести очекујете ако их доносе два врана (црна) гаврана?  
Они доносе вести жени заповедника турске војске. То је занимљива перспектива јер је догађај приказан из угла поражене стране.  
  
Пажљиво прочитајте песму.  
Запазите број српских и турских војника. Шта народни певач постиже употребом тих бројева?

Централни стихови песме су:  
„Рани сина, пак шаљи на војску (храни – 'рани)  
 Србија се умирит не може!“  
Како их разумеш ако знамо да су упућени турској госпођи?

Из разговора каде и црних птица злосутница, с једне стране, сазнајемо како се осећала жена турског војсковођа док је чекале завршетак борбе и повратак свог мужа кући, а с друге стране намеру и циљ турског похода на Србију. Турци су кренули да у крви угуше побуну и ослободилачки покрет, да погубе српске вође и сви виђеније људи, али им то није успело.  Дугих пет векова турског зулума пуних патње и неправде оставили су траг на новим поколењима. Нагомилана мржња и  бес, жеља за слободом и нормалним животом, преносили су се са колена на колено и на крају су дали огромну снагу једној генарацији да крене у борбу за коначно ослобођење. Јаком вољом и жељом за победом, одлучношћу и храброшћу, чак и нејаки могу да надјачају надмоћног непријатеља, као што су то учинили наши славни преци у боју на Мишару.